
UPUTE ZA SPRJEČAVANJE I SUZBIJANJE EPIDEMIJE 
COVID-19 ZA PRUŽATELJE SOCIJALNE USLUGE SMJEŠTAJA ZA STARIJE OSOBE I OSOBE S 
INVALIDITETOM U SUSTAVU SOCIJALNE SKRBI 


Izmjene u odnosu na raniju verziju: 

- < ukidaju se mjere fizičke udaljenosti između radnika, pružatelja usluga i korisnika 

- — ukidaju se preporuke nošenja FFP2 maski kod zaposlenika kojima je prošlo 14 dana od druge 
doze cjepiva ili 14 dana od jedne doze Jannsen cjepiva ili koji su preboljeli bolest COVID-19 
unutar 180 dana od početka bolesti u slučaju bliskog kontakta s oboljelom osobom, 

- ukida se preporuka nošenja navlaka za obuću i korištenja specijaliziranih dezinfekcijskih 
podloga za obuću (dezbarijera) 

- < ukidaju se obveze pretjerano dezinficiranja kvaka (uobičajeno dezinficiranje je dostatno) i 
dezinficiranja omota higijenskih potrepština, hrane i pića u originalnim pakiranjima i drugih 
potrepština prije predaje korisniku 

- < ublažene mjere prilikom posjeta korisnicima 

- < ublažene mjere pružanja usluge boravka 

- < obveza testiranja novozaposlenih radnika prije stupanja na rad ako nisu cijepljeni ili nisu 
preboljeli COVID-19 unatrag 180 dana. 


Uputa se odnosi na sve pružatelje socijalne usluge smještaja i boravka za starije i teško bolesne 
odrasle osobe i odrasle osobe s invaliditetom sukladno Zakonu o socijalnoj skrbi izuzev 
udomiteljskih obitelji. 


Za pružatelje socijalnih usluga koji ujedno provode i programe odgoja i obrazovanja za djecu s 
teškoćama u razvoju primjenjuju se Upute za sprječavanje i suzbijanje epidemije COVID-19 vezano 
za rad predškolskih ustanova, osnovnih i srednjih škola u školskoj godini 2020./2021. U tom smislu, 
molimo da navedeni pružatelji usluga prate sve izmjene uputa vezano za rad predškolskih ustanova, 
osnovnih i srednjih škola i pravovremeno ih primjenjuju. 


Za pružatelje socijalne usluge smještaja za ostale korisničke skupine uključujući i djecu 
primjenjuju se nove Upute za sprječavanje i suzbijanje epidemije COVID-19 za pružatelje usluge 
smještaja u sustavu socijalne skrbi od 17. ožujka 2021. godine. 


Za pružatelje izvaninstitucijskih socijalnih usluga i usluge smještaja u udomiteljskoj obitelji u sustavu 
socijalne skrbi primjenjuju se nove Upute za sprječavanje i suzbijanje epidemije COVID-19 za pružatelje 
izvaninstitucijskih socijalnih usluga u sustavu socijalne skrbi) od 17. ožujka 2021. godine. 


Za provedbu ovih uputa nadležni su lokalni stožeri civilne zaštite koji će organizirati, implementirati, 
i nadzirati provedbu u suradnji s teritorijalno nadležnim zavodima za javno zdravstvo, a sukladno 
epidemiološkoj situaciji u pojedinoj jedinici lokalne samouprave. 


U slučaju pojave epidemije COVID-19 kod pružatelja socijalnih usluga primjenjuju se posebne 
epidemiološke mjere prema preporuci nadležnog epidemiologa. 

Nacionalni stožer civilne zaštite na prijedlog lokalnog stožera civilne zaštite može propisati dodatne 
mjere u skladu sa specifičnom epidemiološkom situacijom na pojedinom području. 


ORGANIZACIJA RADA PRUŽATELJA SOCIJALNIH USLUGA 


Preporučuje se organizacija rada uz provođenje mjera sprečavanja epidemije i primjeni 
odgovarajućih metoda procjene i kontrole rizika od epidemije COVID-19. 


Mjerenje tjelesne temperature i praćenje pojave simptoma kod zaposlenika 


Obvezuju se svi zaposlenici koji nisu cijepljeni protiv bolesti COVID-19, nisu preboljeli bolest COVID- 
19 ili su je preboljeli prije više od 180 dana od početka bolesti, da kod kuće u jutarnjim satima 
izmjere tjelesnu temperaturu. Ako je u jutarnjim satima viša od 37,2%C, ako se osoba osjeća bolesno 
ili ima bilo koje znakove bolesti (to se odnosi na sve simptome i znakove bolesti, a ne samo na 
bolesti dišnih putova), osoba se treba javiti svom nadređenom ili imenovanom COVID koordinatoru 
i ne dolaziti na posao dok se telefonski ne javi nadležnom obiteljskom liječniku, koji će odlučiti o 
daljnjem postupanju. 


Također se svakodnevno kod dolaska i odlaska s posla, zaposlenicima beskontaktnim toplomjerom 
mjeri tjelesna temperatura i utvrđuje imaju li respiratornih simptoma. Kod osobe s povišenom 
temperaturom (37,2*C i veća) mjeri se temperatura i standardnim toplomjerom pod pazuhom. 
Evidenciju o vrijednostima izmjerene tjelesne temperature i eventualnom postojanju respiratornih 
simptoma upisuje se u zasebnu evidencijsku knjigu. 


Osobama s povišenom tjelesnom temperaturom nije dozvoljeno raditi, pružati socijalnu uslugu niti 
dolaziti u prostor poslodavca odnosno pružatelja usluge. 


Svaki zaposlenik koji tijekom radnog vremena posumnja ili utvrdi da ima povišenu tjelesnu 
temperaturu ili bilo kakve respiratorne ili druge simptome bolesti obvezno ih mora prijaviti 
voditelju ustrojbene jedinice/ravnateljstvu/predstavniku obiteljskog doma, nadležnom domskom 
liječniku i nadležnom izabranom liječniku te se treba udaljiti s radnog mjesta. O sumnji na COVID- 
19 kod zaposlenika, nadležni domski liječnik ili nadležni izabrani liječnik u dogovoru s voditeljem 
ustrojbene jedinice/ravnateljstvom/predstavnikom obiteljskog doma, obavještava nadležnog 
epidemiologa. 


Izvan radnog mjesta radnici su dužni poštivati sve propisane mjere zaštite radi sprečavanja i 
suzbijanja COVID-19 od strane Stožera civilne zaštite RH i Hrvatskog zavoda za javno zdravstvo. 


Informiranost osoblja i korisnika 


Prije početka rada potrebno je educirati zaposlenike o svim mjerama koje se provode. Prije ili 
neposredno nakon ulaska, na vidljivom mjestu, nužno je postaviti informacije o higijenskim 
postupcima ili postaviti informacije sa smjernicama o pravilnom ponašanju, mjerama zaštite te 
korištenju odgovarajuće zaštitne opreme u pojedinoj situaciji. Potrebno je u svrhu dodatne 
edukacije za odgovarajući oblik skrbi za asimptomatske korisnike ili oboljele korisnike s lakšom 
kliničkom slikom zatražiti edukaciju od strane nadležnog epidemiologa ili infektologa u dogovoru s 
lokalnim stožerom civilne zaštite. 

Maske za lice 


Zaposlenici se obvezuju na korištenje medicinskih maski ili maski za lice tijekom boravka u 
zatvorenim prostorima. Upute za pravilno korištenje maski za lice: https://www.hzjz.hr/wp- 
content/uploads/2020/03/Preporuke_maske v_3_17_10_2020.pdf. 

Zaposlenici nakon što su preboljeli bolest COVID-19 i nakon cijepljenja također su obvezni i dalje 
nositi medicinske maske ili maske za lice: https://www.hzjz.hr/wp- 
content/uploads/2020/03/maske nakon _preboljele bosti COVId_ 19 i nakon cijepljenja _.pdf. 








Higijena prostora 


Zajedničke prostore obvezno je prozračivati najmanje dva puta dnevno uz nadzor ulaznih vrata 
tamo gdje je potrebno, radi zabrane ulaska. Sobe korisnika obvezno prozračivati nakon svake njege 
u trajanju od minimalno pola sata odnosno primjereno zdravstvenom stanju korisnika i vremenskim 
prilikama. 


Najmanje jednom dnevno obavezno dezinficirati električne prekidače u prostorijama, kvake u svim 
sobama i kupaonicama korisnika te rukohvate u hodnicima, telefone (po mogućnosti i mobitele) u 
svim sobama korisnika, kvake i telefone u kuhinji i skladištima, kvake u praonici rublja kao i kvake i 
telefone u uredima. 


Obavezno dodijeliti za svaki zadatak odgovornu osobu. 


Upute za pridržavanje svih općih i higijenskih mjera te Upute za čišćenje i dezinfekciju dostupne 
su na sljedećim poveznicama: 


Čišćenje i dezinfekcija prostora bez oboljelih od COVID-19 (https://www.hzjz.hr/wp- 
content/uploads/2020/03/Ciscenje-i-dezinfekcija-prostorije-bez-oboljelih-od-COVID- 
19-2.4.2020..pdf) 


Čišćenje i dezinfekcija prostora u kojima je boravila osoba pod sumnjom na zarazu COVID -19 
(https://www.hzjz.hr/wp -content/uploads/2020/03/Ciscenje -i-dezinfekcija-prostora-u- 
kojima-je-boravila-osoba-pod-sumnjom-COVID-19 2.4.2020..pdf) 


Ulazak u prostor pružatelja usluge 
Ulazna vrata otvaraju se na poziv telefonom ili zvonom. 
Na ulazu postaviti dozatore s dezinficijensom za dezinfekciju ruku. 


Pri obavljanju usluga dostave za potrebe pružatelja usluga i servisa potrebno je pridržavati se mjera 
osobne higijene i nošenja zaštitne opreme. Svim osobama koje ulaze u prostor poslodavca, odnosno 
pružatelja socijalne usluge (zaposlenik, član obitelji pružatelja usluge, korisnik, dostavljač, ili bilo koja 
druga osoba) potrebno je obvezno dezinficirati ruke sredstvom za dezinfekciju odmah po ulasku i mora 
im se izmjeriti tjelesna temperatura na isti način kao i zaposlenicima. Za pridržavanje mjere odgovorna 
je osoba zadužena za otključavanje vrata koja je u slučaju nepoštivanja dužna zabraniti ulaz i obavijestiti 
neposredno nadređenog voditelja/dežurnu medicinsku sestru i ravnateljstvo ili predstavnika 
obiteljskog doma. Na samom ulazu u prostor smještaja treba osigurati zaseban prostor za oblačenje 
radne obuće svim zaposlenicima. 

Dostava potrepština 


Potrebno je omogućiti dostavu higijenskih potrepština, hrane i pića u originalnim pakiranjima 
uključujući svježe voće i povrće te ostale potrepštine od strane članova obitelji i prijatelja bez 
prethodne pohrane; . Svježe voće i povrće potrebno je prije predaje pružatelju usluge na 
odgovarajući način oprati. Predmetni paketi predaju se na samom ulazu kod pružatelja usluga. 
Pružatelj usluga potiče korisnike kojima su omogućeni izlasci da prilikom unosa higijenskih 
potrepština, hrane i pića i ostalih potrepština u dom poštuje gore navedene mjere o dostavi 
potrepština. 


Samoizolacija korisnika u trajanju od 14 dana primjenjuje se: 


- -uslučaju bliskog kontakta s oboljelim od COVID-19, osim osoba koje su preboljele COVID-19 
unutar 180 dana od početka bolesti i osoba kojima je prošlo 14 dana od druge doze cjepiva 
ili 14 dana nakon jedne doze Jannsen cjepiva. Po isteku samoizolacije osobu se testira prije 
puštanja u kolektiv ustanove. 


- < nakon povratka s bolničkog liječenja, osim kod osoba kojima je prošlo 14 dana od druge 
doze cjepiva, 14 dana od jedne doze Jannsen cjepiva i osoba koje su preboljele COVID-19 
unutar 180 dana od početka bolesti. 


Samoizolacija korisnika do primitka negativnog nalaza na SARS-CoV-2 primjenjuje se: 
- < kod korisnika kojemu je postavljena sumnja na razvoj COVID-19, 


- < kod realizacije privremenog smještaja u kriznim situacijama kod osoba za koje je propisana 
obveza testiranja na SARS-CoV-2, osim kod osoba kojima je prošlo 14 dana od druge doze 
cjepiva ili 14 dana od jedne doze Jannsen cjepiva) i osoba koji su preboljeli COVID-19 unutar 
180 dana od početka bolesti, 


- < kod realizacije dugotrajnog smještaja kod osoba za koje je propisana obveza testiranja na 
SARS-CoV-2 u slučaju kada korisnik još nije testiran ili nije zaprimio rezultate nalaza na SARS- 
CoV-2, osim kod prijema korisnika na dugotrajni smještaj kojemu je prošlo 14 dana od druge 
doze cjepiva ili 14 dana od jedne doze Jannsen cjepiva) i osoba koji su preboljeli COVID-19 
unutar 180 dana od početka bolesti. 


- < kod povratka korisnika nakon izbivanja od pružatelja usluge kod osoba za koje je propisana 
obveza testiranja na SARS-CoV-2. 


Postupanje kod sumnje na COVID-19 


Svaku sumnju na infekciju COVID-19 (povišena tjelesna temperatura iznad 37,2; respiratorni 
simptomi poput kašlja, dispneje/nedostatak zraka; nagli gubitak mirisa, okusa ili promjena okusa; 
glavobolja, artralgije, mijalgije, malaksalost, gastrointestinalne smetnje) korisnika i zaposlenika 
pružatelja usluge prijavljuje se nadležnom izabranom liječniku obiteljske medicine te se u dogovoru 
s njim obavještava nadležna epidemiološka služba ili COVID ambulantu ako je ustrojena na razini 
lokalne zajednice i dogovara postupak testiranja i daljnja obrada, a eventualno bolničko liječenje 
dogovara se uz telefonsku najavu. 

U samoizolaciji o korisniku brinu osobe koje pružaju uslugu isključivo za tog korisnika. U slučaju 
nemogućnosti organizacije posla zbog većeg broja zaposlenika koji su u samoizolaciji, stožeri civilne 
zaštite (državni i lokalni) u koordinaciji s osnivačima mogu preraspodijeliti zaposlenike drugih 
ustanova i organizacija, a kako bi se osigurala kontinuirana skrb o korisnicima. 

Ako osobe kojima je prošlo 14 dana od druge doze cjepiva ili 14 dana od jedne doze Jannsen cjepiva 
i osobe koje su preboljele COVID-19 unutar 180 dana od početka bolesti razviju simptome bolesti s 
njima je potrebno postupati kao i s ostalim korisnicima pri sumnji na bolest COVID-19. 


Mjere u radu s korisnicima kod kojih je utvrđena zaraza SARS-CoV-2 


Korisnike kod kojih je utvrđen COVID-19, neovisno o težini kliničke slike, potrebno je uputiti na 
liječenje u bolnicu radi sprječavanja širenja zaraze u prostoru pružatelja usluge, pri čemu je 
potrebno pozvati hitnu medicinsku službu (194) te osobu uputiti na bolničko liječenje. 


U slučaju da asimptomatski i korisnici s lakšom kliničkom slikom nisu upućeni na bolničko liječenje 
nego su i dalje na skrbi kod pružatelja usluga, pružatelj usluga surađuje s liječnikom obiteljske 
medicine radi dobivanja savjeta o daljnjoj adekvatnoj zdravstvenoj skrbi za korisnika i 
uspostavljanja kućnih posjeta liječnika obiteljske medicine kada je to potrebno. 


Pružatelj usluge prati zdravstveno stanje korisnika tako da najmanje dva puta dnevno mjeri tjelesnu 
temperaturu, puls, krvni tlak, frekvenciju disanja (broj udisaja u minuti) prema smjernicama za 
liječenje: https://www.hzjz.hr/wp- 
content/uploads/2020/03/Smjernice_COVID_19 27 11 2020.pdf_i zasićenost krvi kisikom 
korištenjem pulsnog oksimetra. Osoblje vodi evidenciju izmjerenih temperatura i drugih navedenih 
parametara za svakog u zadani obrazac te simptoma bolesti dišnog sustava (kašalj, kratak dah) te se 
kontinuirano konzultira s izabranim liječnikom. Ukoliko se zdravstveno stanje zaraženog korisnika 
pogorša, potrebno je pozvati hitnu medicinsku službu (194) te osobu uputiti na bolničko liječenje. 
Pružatelj usluge koristi preporučenu vrstu osobne zaštitne opreme prema vrsti prostora, ciljnom 
osoblju i vrsti aktivnosti propisanoj u Organiziranoj izolaciji u zajednici za korisnike pružatelja 
usluge smještaja za starije i nemoćne osobe i odrasle osobe s invaliditetom: 
https://www.hzjz.hr/wp- 


content/uploads/2020/03/Postupci za_izolaciju korisnici 23 10 11 2020 -1.pdf. 


Pružatelj usluge i/ili osnivač dužan je osigurati nabavu pulsnog oksimetra (jedan pulsni oksimetar 
na deset zaraženih korisnika). 


Postupanje s korisnikom nakon bolničkog liječenja 


Nakon bolničkog liječenja (ne uključuje dnevnu bolnicu, hemodijalizu i specijalističko-konzilijarne 
preglede) provodi se testiranje na SARS-CoV-2 i korisnika se otpušta na smještaj kod pružatelja 
usluga nakon primitka negativnog nalaza na SARS-CoV-2. Prilikom povratka s bolničkog liječenja 
korisniku se u prostoru pružatelja smještaja određuje mjera samoizolacije. Izuzetak: 

- < osobe koje su bile na bolničkom liječenju od COVID-19 te je najmanje tri uzastopna dana 
bolesnik afebrilan bez upotrebe antipiretika i ima značajno poboljšanje simptoma bolesti 
COVID-19, a prošlo je najmanje 10 dana od početka simptoma bolesti, 

- < osobe kojima je prošlo 14 dana od druge doze cjepiva ili 14 dana od jedne doze Jannsen 
cjepiva i 

- < osobe koje su preboljele COVID-19 unutar 180 dana od početka bolesti. 

Prijem novih korisnika i višednevno izbivanje od pružatelja usluga 


Omogućava se realizacija smještaja novog korisnika na privremeni smještaj u kriznim situacijama i 
dugotrajni smještaj. 


Prilikom realizacije privremenog smještaja obvezno se provodi testiranje na SARS-CoV-2 te, ukoliko 
se pri realizaciji smještaja čeka na rezultat testa, korisniku se određuje mjera samoizolacije do 
zaprimanja negativnog nalaza na SARS-CoV-2. 

Mjera samoizolacije i testiranje nisu potrebni kod prijema korisnika na privremeni smještaj kojemu 
je prošlo 14 dana od druge doze cjepiva ili 14 dana od jedne doze Jannsen cjepiva i korisnika koji je 
prebolio COVID-19 unutar 180 dana od početka bolesti. 


Prijem novog korisnika na dugotrajni smještaj moguć je u slučaju da korisnik ima negativan nalaz 
na SARS-CoV-2 ne stariji od 72 sata. 

U slučaju da korisnik nije testiran prije realizacije dugotrajnog smještaja potrebno ga je testirati i 
odrediti mjeru samoizolacije do dobivanja negativnog nalaza. 

Mjera samoizolacije i testiranje nisu potrebni kod prijema korisnika na dugotrajni smještaj kojemu 
je prošlo 14 dana od druge doze cjepiva ili 14 dana od jedne doze Jannsen cjepiva i korisnika koji je 
prebolio COVID-19 unutar 180 dana od početka bolesti. 


Nakon svakog izbivanja korisnika od pružatelja usluga bez obzira na razloge i trajanje izbivanja, 
korisnika je potrebno testirati i odrediti mjeru samoizolacije do dobivanja negativnog nalaza. Mjera 
samoizolacije i testiranje nisu potrebni nakon izbivanja od pružatelja usluge kod korisnika kojemu 
je prošlo 14 dana od druge doze cjepiva ili 14 dana od jedne doze Jannsen cjepiva i korisnika koji je 
prebolio COVID-19 unutar 180 dana od početka bolesti. 


Korisnici smještaja 


Za sve korisnike obveza je pridržavanje mjere fizičke udaljenosti, a broj korisnika u zajedničkoj 
prostoriji ovisit će o veličini prostorije. 


Korisnici su dužni dezinficirati ruke prije svakog obroka, a ukoliko je moguće preporuča se da svaki 
korisnik objeduje u svojoj sobi. 


Posjete korisnicima 


Omogućuju se posjete korisnicima u vanjskim i unutarnjim prostorima pružatelja usluge. 
Omogućen je posjet korisnicima bez ograničenja (u unutarnjim i vanjskim prostorima pružatelja 
usluge) posjetiteljima kojima je prošlo 14 dana od druge doze cjepiva ili 14 dana od jedne doze 
Jannsen cjepiva i posjetiteljima koji su preboljeli COVID-19 unutar 180 dana od početka bolesti. Ako 
se posjet odvija u unutarnjim prostorima, posjetitelj ima obvezu cijelo vrijeme nositi masku te se 
pridržavati drugih mjera zaštite. Ako je posjetitelj koji je imao laboratorijski potvrđen COVID-19 
primi jednu dozu cjepiva protiv COVID-19 unutar šest mjeseci od preboljenja, također ulazi bez 
ograničenja unutar šest mjeseci od primitka cjepiva. 

Korisnici i posjetitelji kod izlaska u vanjske prostore nose masku ako je prisutno više osoba koje ne 
mogu održavati fizički razmak. 

Posjeti za posjetitelje koji nisu cijepljeni protiv bolesti COVID-19, nisu preboljeli COVID-19 ili je 
prošlo više od 180 dana od početka bolesti COVID-19 su ograničenog trajanja te se organiziraju 
prema unaprijed utvrđenom rasporedu, na način da se može održati razmak od 1,5 metra između 
svih osoba. 

Omogućuju se posjete korisnicima u unutarnjim prostorima pružatelja usluga kada iz objektivnih 
razloga posjet nije moguće organizirati u vanjskim prostorima pružatelja usluga (primjerice 
nepokretni korisnici). Posjeti su ograničenog trajanja te se organiziraju prema unaprijed utvrđenom 
rasporedu. Posjetitelji i korisnici imaju obvezu cijelo vrijeme nositi masku te se pridržavati drugih 
mjera zaštite. 

Prije početka posjeta (bilo u vanjskom bilo u unutarnjem prostoru), posjetiteljima je potrebno 
izmjeriti tjelesnu temperaturu beskontaktnim toplomjerom te ako se utvrdi povišena tjelesna 
temperatura, posjet se ne može ostvariti. Obavezna je dezinfekcija ruku prije ulaska u prostor 
pružatelja usluga. O posjetima pružatelj usluge smještaja vodi dnevnu evidenciju. 

Osobe kojima je izrečena mjera samoizolacije, utvrđena zaraza bolešću COVID-19 ili koji imaju 
simptome karakteristične za COVID-19 ne mogu doći u posjetu korisnicima. 

Korisnicima kojima je izrečena mjera samoizolacije ili izolacije ili imaju simptome bolesti ne mogu 
primati posjete. 


Ako posjetitelji ne poštuju utvrđene mjere zaštite prilikom posjeta, pružatelj usluga dužan ih je 
upozoriti na pridržavanje mjera. Ako i dalje ne budu poštivali utvrđene mjere, pružatelj usluga dužan 
ih je udaljiti. 


Zaštitnu opremu korisnicima osigurava pružatelj usluge dok posjetitelji sami osiguravaju potrebnu 
zaštitnu opremu prilikom posjeta korisnicima usluge smještaja. 


Izlasci izvan prostora pružatelja usluge i odlasci u obitelj 


Omogućuje se izlazak izvan prostora pružatelja usluge smještaja uz poduzimanje i pridržavanje 
mjera suzbijanja i sprečavanja epidemije COVID- 19. 


Preporučuje se da korisnici koji nisu cijepljeni i nisu preboljeli COVID-19 unazad 180 dana nose 
masku na okupljanjima te u odnosu na druge osobe održavaju fizičku distancu od 1,5 m kada je 
moguće. 


U slučaju boravka dva ili više dana korisnika u obitelji, potrebno je poduzimanje i pridržavanje 
sljedećih mjera: 

(NAPOMENA: Mjere i uvjeti boravka korisnika s članovima obitelji ne odnose se na osobe kojima 
je prošlo 14 dana od druge doze cjepiva ili 14 dana od jedne doze Jannsen cjepiva i osobe koje su 
preboljele COVID-19 unutar 180 dana od početka bolesti. 


1. Članovi obitelji s kojima će korisnik boraviti dostavljaju pisanu izjavu da nisu u izolaciji, da 
nemaju simptome COVID-19, nisu u samoizolaciji i nemaju respiratorne poteškoće i/ili 
povišenu temperaturu, te nisu bili u kontaktu sa zaraženom osobom. Također u izjavi 
potvrđuju da će izmjeriti tjelesnu temperaturu ujutro prije nego stigne korisnik te u slučaju 
da netko ima povišenu temperaturu odgoditi posjet korisnika. 


2. Za vrijeme trajanja posjeta, u kućanstvu trebaju biti samo članovi najuže obitelji odnosno 
neophodno je izbjeći posjete drugih osoba kućanstvu te posjete korisnika zatvorenim 
prostorima poput trgovina i sl. 


3. Preporučuje se boravak na otvorenom u društvu članova najuže obitelji. 

4. U slučaju da tijekom posjeta korisnik ili netko od članova kućanstva razvije respiratorne 
simptome ili povišenu temperaturu potrebno je kontaktirati izabranog liječnika i postupati 
sukladno liječničkoj preporuci. 


5. Prilikom povratka korisnika iz obitelji osigurava se testiranje korisnika i potpisivanje izjave 
o tome da korisnik nema simptome COVID-19, ni respiratorne simptome, da niti jedan član 
njegova kućanstva nije u izolaciji i samoizolaciji niti je bio u kontaktu s osobom koja boluje 
od COVID-19. 


6. Ukoliko tijekom posjeta obitelji korisniku bude određena mjera izolacije ili samoizolacije, 
korisnik ostaje kod obitelji, a povratak pružatelju usluge moguć je po završetku izrečene 
mjere. 


Prilikom boravka korisnika izvan prostora pružatelja usluge, korisnik i članovi obitelji dužni su 
poštivati sve propisane mjere zaštite radi sprečavanja i suzbijanja COVID-19 od strane Stožera 
civilne zaštite RH i Hrvatskog zavoda za javno zdravstvo. 


Organizacija kulturnih i drugih događanja od strane pružatelja usluga 
Omogućuje se organizacija kulturnih i drugih događanja od strane pružatelja usluga za korisnike na 
otvorenom uz pridržavanje epidemioloških mjera (nošenje maski, dezinfekcija ruku). 


Organizacija funkcioniranja vezano uz ostale medicinske i druge usluge: 


Ako u prostoru pružatelja usluge postoje ambulante primarne zdravstvene zaštite za druge 
osiguranike, a ne samo za korisnike smještaja, potrebno ih je izmjestiti izvan prostora pružatelja 
usluge, odnosno osigurati prostor za druge osiguranike kod pružatelja usluge na način da se 
izbjegnu kontakti s korisnicima. 


Omogućuje se pružanje privatno ugovorenih usluga (usluge fizikalne terapije, logopedije, 
psihološke, edukacijsko rehabilitacijske, psihoterapije, masaža, frizeri, krojači, ugostitelji, pokretni 
specijalistički gerontološko-stomatološki timovi, ambulante primarne zdravstvene zaštite, 
duhovnici, serviseri za hitne i neodgodive popravke i sl.) isključivo korisnicima smještaja uz 
primjenu važećih mjera suzbijanja i sprečavanja epidemije bolesti COVID -19 za svaku od navedenih 
usluga. 


Obavezno obavještavanje nadležnih tijela 


Pružatelji usluga dužni su obavijestiti osnivača i Ministarstvo rada, mirovinskoga sust ava, obitelji i 
socijalne politike i Hrvatski zavod za javno zdravstvo o sumnji na SARS-CoV-2 ili utvrđenoj zarazi 
COVID-19 kod korisnika i zaposlenika (postojeći obrasci koji se dnevno dostavljaju elektronskim 
oblikom). 


Ostalo 


Omogućiti češće i duže telefoniranje i uspostavu video poziva radi ublažavanja posljedica 
ograničenja posjeta korisnicima. 


Intenzivira se individualan rad s korisnicima te psihosocijalna podrška kako bi se ublažile posljedice 
ograničenja posjeta te olakšao život kod pružatelja usluge za vrijeme trajanja epidemije. 

Osigurava se: 
- < TESTIRANJE korisnika i zaposlenika kod pružatelja socijalnih usluga smještaja i boravka za 
starije osobe, osobe s invaliditetom koje uključuje: 


1. testiranje novih korisnika pri realizaciji privremenog smještaja u kriznim situacijama, osim kod osoba 
kojima je prošlo 14 dana od druge doze cjepiva (odnosno 14 dana nakon jedne doze cjepiva 
Jannsen) i osoba koje su preboljele COVID-19 unutar 180 dana od početka bolesti, 


2. testiranje novih korisnika pri realizaciji dugotrajnog smještaja, osim kod osoba kojima je prošlo 14 
dana od druge doze cjepiva i osoba koje su preboljele COVID -19 unutar 180 dana od početka 
bolesti 


3. testiranje korisnika nakon izbivanja više od dva dana od pružatelja usluge bez obzira na razloge 
izbivanja brzim antigenskim testom ili PCR-om, osim za osobe kojima je prošlo 14 dana od druge 
doze cjepiva i osobe koje su preboljele COVID-19 unutar 180 dana od početka bolesti, 


4. testiranje zaposlenika pri povratku nakon višednevne odsutnosti (5 i više dana) PCR-om ili 
brzim antigenskim testom, a u slučaju pozitivnog nalaza antigenskog testa, potrebno je 
nalaz potvrditi PCR testiranjem (osoba je u izolaciji do rezultata PCR testa), osim za 
zaposlenike kojima je prošlo 14 dana od druge doze cjepiva i zaposlenike koje su preboljeli 
COVID-19 unutar 180 dana od početka bolesti. 


5. testiranje novozaposlenih radnika brzim antigenskim testom ili PCR-om prije početka 
stupanja na rad kod pružatelja usluge osim za osobe kojima je prošlo 14 dana od druge doze 
cjepiva ili 14 dana od jedne doze Jannsen cjepiva ili i za osobe koji su preboljeli COVID-19 
unutar 180 dana od početka bolesti. 


6. testiranje korisnika nakon bolničkog liječenja provodi se u bolnici (ne uključuje dnevnu 
bolnicu, hemodijalizu, specijalističko-konzilijarne preglede), a korisnika se otpušta nakon 
primitka negativnog nalaza na SARS-CoV-2. Napomena: korisnik koji je bio zaražen SARS- 
CoV-2 može se vratiti u ustanovu i bez negativnog RT-PCR testa ukoliko je najmanje tri 
uzastopna dana afebrilan bez upotrebe antipiretika te je vidljivo značajno poboljšanje 
simptoma bolesti COVID-19, a prošlo je najmanje 10 dana od početka simptoma bolesti, 


7. testiranje korisnika i zaposlenika na početku i završetku 14 dnevne samoizolacije u slučaju 
bliskog kontakta s oboljelim od COVID-19, osim za osobe kojima je prošlo 14 dana od 
druge doze cjepiva ili 14 dana od jedne doze Jannsen cjepiva i za osobe koji su preboljeli 
COVID-19 unutar 180 dana od početka bolesti. 


8. testiranje korisnika i zaposlenika prema posebnoj indikaciji epidemiologa ili izabranog 
liječnika obiteljske medicine, 
- > ZAŠTITNA OPREMA koja je prvenstveno namijenjena za one koji su u bliskom kontaktu s 


korisnicima, a koju prioritetno osigurava osnivač ili stožer civilne zaštite županije. 


- |< NAJBOLJA DOSTUPNA SKRB za oboljele korisnike smještaja do prijama u zdravstvenu 
ustanovu. 

KONTINUIRANA SURADNJA s liječnikom primarne zdravstvene zaštite (liječnikom obiteljske 
medicine odnosno nadležnim domskim liječnikom) te epidemiološkom službom. 


KONTINUIRANA SURADNJA S OSNIVAČEM. 


Pružatelj usluge i/ili osnivač dužan je osigurati: 


zaštitnu opremu za korisnike, 
pulsni oksimetar za praćenje zdravstvenog stanja korisnika zaraženih COVID -19 (najmanje 
jedan pulsni oksimetar na deset zaraženih korisnika) 


KORISNICI USLUGE BORAVKA: 


U slučaju kada pružatelj usluge pruža uz uslugu smještaja i uslugu boravka preporučuje se pružanje 
usluge korisnicima kojima je prošlo 14 dana od druge doze cjepiva protiv bolesti COVID-19 ili 
jedne doze Jannsen cjepiva , korisnicima koji su preboljeli bolest COVID-19 unutar 180 dana od 
početka bolesti i drugim korisnicima kojima je ista nužno potrebna. 


Potrebno je osigurati fizičko odvajanje korisnika i zaposlenika u usluzi boravka od korisnika kojima 
se osigurava smještaj i zaposlenika koji skrbe o njima. 


Ukoliko se navedene usluge (boravak i smještaj) organiziraju na istoj lokaciji potrebno je osigurati: 


1. odvojen ulaz te odvojene sve prostorije uključujući toalet, ili 


2. ako postoji samo jedan ulaz u objekt neophodno je u potpunosti odvojiti vrijeme ulaska, 


izlaska i prolaza zajedničkim prostorijama prema grupama korisnika i zaposlenika (ulazi se i 
izlazi prema unaprijed utvrđenom rasporedu-potrebna je dezinfekcija dodirnih točaka na 
ulazu, hodniku i drugim zajedničkim prostorijama kroz koje se prolazi između dvije grupe); 
nakon ulaska i prolaza kroz zajedničke prostorije, korisnici i djelatnici borave u odvojenim 
prostorijama prema grupama. 


Organizacija rada boravka 


Boravak je neophodno organizirati na sljedeći način: 


izbjegava se fizički kontakt (bliski kontakt) korisnika iz jedne grupe s drugim korisnicima, 
roditeljima/skrbnicima drugih korisnika i drugim radnicima pružatelja socijalne usluge, uz 
posebnu zaštitu korisnika na smještaju (izbjegavanje miješanja grupa smještaja i dnevnog 
boravka), 

pruža se samo u prostorima namijenjenima za tu svrhu, a prostorije moraju biti vratima 
odvojene od prostora s drugim korisnicima te imati zasebni zahod, 


u prostoriji je potrebno organizirati prehranu korisnika (obroci se mogu dostaviti u prostoriju 
te konzumirati u prostoriji), na način da se hrana ostavi na kolicima i sl. ispred ulaza u grupu 
te zaposlenik unosi hranu u prostoriju u kojoj borave korisnici; hrana mora biti unaprijed 
podijeljena u porcije, 

nije dopušten ulazak drugim osobama (primjerice zbog čišćenja, popravka ili donošenja 
hrane) u prostoriju dok su korisnici u prostoriji, 

prolazak kroz zajedničke prostorije treba izbjegavati i skratiti na minimum, a istodobno u 
zajedničkom prostoru ne smiju prolaziti korisnici i stručni radnici iz različitih grupa, 


stručni radnik s korisnicima provodi što je više moguće vremena na otvorenom, 

- < omogućavaju se organizirani izlasci, odnosno posjete korisnika na događanja i druge 
aktivnosti (primjerice kazališne predstave, kulturno-umjetnički programi i sl.) 

- < omogućuje se organizacija 

- izlasci, posjeti korisnika na događanja i druge aktivnosti odvijaju se unutar iste grupe 
korisnika boravka kulturnih i drugih događanja od strane pružatelja usluga za korisnike na 
otvorenom uz pridržavanje epidemioloških mjera (nošenje maski, dezinfekcija ruku). 

- < omogućavaju se višednevni izleti korisnika kojima je prošlo 14 dana od druge doze cijepljenja 
protiv bolesti COVID-19 ili 14 dana od jedne doze Jannsen cjepiva, koji su preboljeli bolest 
COVID-19 unutar 180 dana od početka bolesti i drugim korisnicima koji imaju negativan test 
unutar 48h od početka putovanja. 


Dvosmjensko pružanje usluge 


Ako je rad organiziran dvosmjenski, između prve i druge smjene treba biti barem sat vremena 
razmaka koji će se iskoristiti za čišćenje i dezinfekciju površina. 


Potrebno je obustaviti pružanje usluge boravka kod pružatelja koji nisu u mogućnosti osigurati 
gore navedene uvjete za pružanje ove usluge. 


CIJEPLJENJE PROTIV COVID-19 

Kod pružatelja usluge smještaja i dalje se provodi kampanjsko cijepljenje protiv COVID-19 u roku od 

pet dana (efektivno četiri dana) za sve radnike kao i za odrasle korisnike, uključujući odrasle korisnike 

koji moguće nemaju uvećani rizik za razvoj težih oblika bolesti COVID -19, ali s obzirom da su u 

kolektivnom smještaju predstavljaju prioritetnu skupinu za cijepljenje. 

Riječ je o prioritetnom cijepljenju u kojem će cjepitelj cijepiti od sobe do sobe (mogućnost 

cijepljenja 12 osoba u jednom satu) ili, ako prethodno nije moguće organizirati primjerice za 

radnike, na način da osobe dolaze na cijepljenje u prostoriju za cijepljenje (6 osoba je moguće 

cijepiti u jednom satu). 

Pružatelji usluge smještaja trebaju: 

- — prikupiti suglasnosti korisnika (i njihovih skrbnika) za cijepljenje, 

- < organizirati dolazak svih djelatnika na radno mjesto radi cijepljenja u designirana četiri dana, 

- < organizirati cijepljenje s nadležnim liječnikom ili iskazati nadležnom Ministarstvu, županijskom 
Stožeru civilne zaštite i zavodu za javno zdravstvo da im je potreba pomoć u cijepljenju s 
vanjskim cjepiteljima 

- < organizirati da radnici sudjeluju u edukaciji o cijepljenju protiv COVID-19 na daljinu, koju će 
organizirati radna grupa nadležnog Ministarstva. 

Novim korisnicima usluge smještaja kod pružatelja usluge kod kojega je već provedeno 

cijepljenje korisnika, potrebno je osigurati žurno cijepljenje ako su za isto izrazili interes. 

Osobe kojima ja proteklo najmanje 14 dana od druge doze cjepiva (odnosno 14 dana nakon 

jedne doze cjepiva Jannsen), kao i osobe koje su preboljele COVID-19 unutar 180 dana od 

početka bolesti: 


- ne podliježu mjeri samoizolacije nakon bolničkog liječenja, 
- ne podliježu mjeri samoizolacije prilikom realizacije privremenog smještaja, 
- ne podliježu mjeri samoizolacije prilikom realizacije dugotrajnog smještaja, 


- ne podliježu preporuci probirnog rutinskog testiranja zaposlenika bez simptoma COVID-19 
brzim testovima, 

- ne podliježu mjeri obaveznog testiranja nakon višednevne odsutnosti (/dva ili više dana) i 
korištenja godišnjeg odmora. 


Ako osobe kojima ja proteklo najmanje 14 dana od druge doze cjepiva (odnosno 14 dana nakon 
jedne doze cjepiva Jannsen) i osobe koje su preboljele COVID-19 unutar 180 dana od početka 
bolesti, razviju simptome bolesti COVID-19, podliježu svim mjerama kao osobe koje nisu cijepljene 
niti su preboljele bolest. 


Korisnici kojima ja proteklo najmanje 14 dana od druge doze cjepiva (odnosno 14 dana nakon jedne 
doze cjepiva Jannsen) kao i korisnici koji su preboljeli COVID-19 unutar 180 dana od početka bolesti 
dužni su poštivati sve propisane mjere zaštite radi sprečavanja i suzbijanja COVID-19 od strane 
Stožera civilne zaštite RH i Hrvatskog zavoda za javno zdravstvo. 


Objavom ovih Uputa prestaju važiti Upute od 17. ožujka 2021. godine (verzija 12)! 

